
	Р Е П У Б Л И К А   Б Ъ Л Г А Р И Я
К О М И С И Я   З А   П Р О Т И В О Д Е Й С Т В И Е   Н А
К О Р У П Ц И Я Т А   И   З А   О Т Н Е М А Н Е   Н А   Н Е З А К О Н Н О    П Р И Д О Б И Т О Т О   И М У Щ Е С Т В О
София 1000, пл. "Света Неделя" №6,  тел: (+359 2)   9401 444, факс: (+359 2) 9401 595



РЕШЕНИЕ
№ РС-403-22-087

	Днес, 23.09.2022 г., Комисията за противодействие на корупцията и за отнемане на незаконно придобито имущество /КПКОНПИ/, в състав:

	Антон Славчев – Заместник - председател
	Антоанета Георгиева – Цонкова - член
	Пламен Йоцов - член
	
У С Т А Н О В И:

	Производството е по реда на чл. 71, ал. 1, пр. 1 от Закона за противодействие на корупцията и за отнемане на незаконно придобитото имущество (ЗПКОНПИ), образувано въз основа на Решение за образуване на производство за конфликт на интереси № КИ-193/27.06.2022 г. на Комисия за противодействие на корупцията и за отнемане на незаконно придобитото имущество (КПКОНПИ) по сигнал с рег. № ЦУ 01/С-403/11.05.2022 г.
	Сигналът е против Иван Гюров – заместник–кмет на община Р.
	По същество в сигнала се съдържат твърдения, че на 14.12.2021 г. Иван Гюров, заместник-кмет на община Р. е участвал в продажбата на 110 хиляди дружествени дяла от капитала на фирма „**********“ ООД /чийто едноличен собственик на капитала е дружеството „**********“ ЕООД с едноличен собственик на капитала и управител съпругата му – М. Ч.-Г./ на „**********“ АД. Заместник-кметът Гюров е участвал в продажбата като пълномощник на „Р**********“ ЕООД и е подписал с пълномощно от съпругата си договор за покупко-продажба на 110 000 броя дружествени дяла. Сочи се линк към статията: https://pirinsko.com/kpkonpi-i-nap-pogvat-zam-kmeta-na-razlog-iv-giurov-i-shefa-na-depoto-petyr-belchev-108200.html. В статията се посочва, че на 12.10.2021 г. управителят на Общинско предприятие „**********“ П. Б. е подал молба за закупуване на 20 830 дружествени дяла от едноличния собственик на капитала на „**********“ ЕООД с управител М. В. Ч.-Г., съпруга на заместник-кмета на община Р. Иван Гюров. К. К. от с. Е. е подала също молба за закупуване на 197 885 дружествени дяла от едноличния собственик на капитала на „**********“ ЕООД. Всеки един дял е с номинална стойност в размер на 1 лев. След приемане на молбата, Б.в и К. стават съдружници в „**********“ ЕООД. 
	Към сигнала не са приложени допълнителни доказателства.
	От временно изпълняващия длъжността (ВрИД) „кмет“ на Община Р. с писмо с вх.№ ЦУ01-7284#1/20.07.2022 г. на КПКОНПИ са изискани и представени доказателства за служебното качество на Иван Гюров, както и сключени договори между Община Р. и дружествата „**********“ ООД, „**********“ ЕООД и „**********“ АД. С писмо с вх.№ ЦУ01-7284#3/23.08.2022 г. ВрИД „кмет“ на Община Р. удостоверява, че от страна на Иван Гюров, в качеството му на заместник–кмет на община Р. няма упражнени правомощия по отношение на дружествата „**********“ ООД, „**********“ ЕООД и „**********“ АД за периода от 13.11.2019 г. до 27.06.2022 г. С писмо с вх.№ ЦУ01-7284#5/08.09.2022 г. заместник-кмета на Община Р. удостоверява, че от страна на Иван Гюров, в качеството му на заместник–кмет на община Р. няма упражнени правомощия по отношение на Общинско предприятие „**********“ за периода от м.май 2019 г. до датата на изготвянето му.
	Служебно е извършена справка в Регистър НБД „Население“, в Търговски регистър и регистъра на юридическите лица с нестопанска цел (Търговски регистър/ТРРЮЛНЦ) на Агенция по вписванията и в Регистър БУЛСТАТ.

От събраните в хода на административното производство доказателства Комисията установи следното от фактическа страна:

	Сигналът е подаден от лице, с посочени три имена, адрес и е подписан.
	Иван Гюров заема длъжността „заместник-кмет“ на Община Р. по силата на Трудов договор № РД-19-144 от 13.11.2019 г., сключен с К. И. Г., в качеството му на кмет на Община Р..
	От извършена справка в Регистър НБД „Население“ се установява, че Иван Гюров е съпруг на М. В. Ч.-Г. (акт за брак № 0047 от 13.09.2003 г.).
	От извършена справка в ТРРЮЛНЦ се установява, че: М. В. Ч.-Г. от 14.11.2016 г. е управител и едноличен собственик на капитала на дружеството „**********“ ЕООД с ЕИК **********.
	От извършена справка в Регистър БУЛСТАТ се установява, че: П. И. Б. е управител на Общинско предприятие „**********“ от 29.11.2016 г., което е 100% общинска собственост.
	„**********“ е с предмет на дейност събиране на неопасни отпадъци. Регионалното депо за неопасни отпадъци – Р. е предназначението да осигури екологосъобразно обезвреждане на битови и производствени отпадъци, имащи характер на неопасни, генерирани от общините: Р., Б., Б. и Я.
	„**********“ ЕООД е с предмет на дейност покупко-продажба на недвижими имоти, производство на селскостопанска продукция и животновъдство, покупка на стоки или други вещи с цел да ги препродаде в първоначален или преработен вид, продажба на стоки от собствено производство, търговско представителство и посредничество, комисионни, превозни и спедиционни сделки, складови сделки, стоков контрол, сделки с интелектуална собственост, хотелиерски, туристически, рекламни, информационни, програмни, импресарски или други услуги, ресторантьорство, произодство и продажба на студени и топли закуски, ястия и предястия, скара – бира, чай кафе и захарни изделия, покупка, строежи или обзавеждане на недвижими имоти с цел продажба, лизинг, дърводобив, дървопреработване и производство на мебели и дограма, превоз на стоки и товари в страната и чужбина. „**********“ ЕООД е съдружник в „**********“ ООД, обстоятелство вписано в ТРРЮЛНЦ на 22.06.2021 г., заедно с „**********“ АД.
	„**********“ ООД с ЕИК ********** е с предмет на дейност: Вътрешно-търговска и външно-търговска дейност с всякакъв вид стоки, за които няма нормативно ограничителен режим, включително със стоки собствено производство; маркетингова, комисионна, спедиторска, складова и лизингова дейност; посредничество, агентство и представителство на български и чуждестранни физически и юридически лица у нас и в чужбина, както и всякаква търговска дейност, незабранена със закон.
	„**********“ ООД е с управители М. В. Ч.-Г. от 22.06.2021 г. и И. Г. Й. от 25.11.2021 г.
	На 12.10.2021 г. "**********" ЕООД, представлявано от управителя си М. В. Ч.-Г. с договор за покупко-продажба на дружествени дялове от капитала на „**********“ ООД продава на П. И. Б. 20 830 броя дружествени дяла, от общо притежаваните от него дружествени дялове, равняващи се на 20 830 лв. от капитала на „**********“ ООД.
	На 12.10.2021 г. "**********" ЕООД, представлявано от управителя си М. В. Ч.-Г. с договор за покупко-продажба на дружествени дялове от капитала на „**********“ ООД продава на К. Г. К. 197 885 броя дружествени дяла, от общо притежаваните от него дружествени дялове, равняващи се на 197 885 лв. от капитала на „**********“ ООД.
	На 13.09.2021 г. "**********" ЕООД, представлявано от управителя си М. В. Ч.-Г. с договор за покупко-продажба на дружествени дялове от капитала на „**********“ ООД продава на съдружника си в  „**********“ ООД  - „**********“ АД, представлявано от И. Г. Й. и Е. Ц. С. – изпълнителни членове на Съвета на директорите на акционерното дружество 66 600 броя дружествени дяла, от общо притежаваните от него дружествени дялове, равняващи се на 66 600 лв. от капитала на „**********“ ООД, за сумата от 2 000 лв.
	Горните обстоятелства са вписани в ТРРЮЛНЦ на 21.10.2021 г.
	С нотариално заверено пълномощно № 7224 от 10.12.2021 г. М. В. Ч.-Г., в качеството си на управител на "**********" ЕООД упълномощава съпруга си Иван Гюров от името на дружеството да сключи договор за покупко-продажба на 110 000 броя дружествени дялове от общо притежаваните от него дружествени дялове от капитала на „**********“ ООД с „**********“ АД, при цена и условия, каквито намери за добре.
	На 14.12.2021 г. "**********" ЕООД, представлявано от управителя си М. В. Ч.-Г., чрез пълномощника си Иван Гюров, продава с договор за покупко-продажба на дружествени дялове от капитала на „**********“ ООД на „**********“ АД, представлявано от И. Г. Й. и Е. Ц. С. – изпълнителни членове на Съвета на директорите на акционерното дружество 110 000 броя дружествени дяла, равняващи се на 110 000 лв. от капитала на „**********“ ООД, за сумата от 1 000 лв.
	Горното обстоятелство е вписано в ТРРЮЛНЦ на 30.12.2021 г.
	Съдружници в „**********“ ООД към датата на извършената справка в ТРРЮЛНЦ 26.08.2022 г. са: П. И. Б., с размер на дяловото участие: 20 830 лв., К. Г. К. с размер на дяловото участие: 197 885 лв., "**********" ЕООД с размер на дяловото участие: 197 885 лв. и "**********АД, с размер на дяловото участие: 416 600 лв.
	С писмо с вх.№ ЦУ01-7284#1/20.07.2022 г. на КПКОНПИ ВрИД „кмет“ на Община Р. удостоверява, че Община Р. за периода от 01.01.2019 г. до 27.06.2022 г. няма сключени договори с дружествата „**********“ ООД, "**********" ЕООД и „**********“ АД.
	С писмо с вх.№ ЦУ01-7284#3/23.08.2022 г. ВрИД „кмет“ на Община Р. удостоверява, че от страна на Иван Гюров, в качеството му на заместник–кмет на община Разлог няма упражнени правомощия по отношение на дружествата „**********“ ООД, "**********" ЕООД и „**********“ АД за периода от 13.11.2019 г. до 27.06.2022 г.
	С писмо с вх.№ ЦУ01-7284#5/08.09.2022 г. заместник-кметът на Община Р. удостоверява, че от страна на Иван Гюров, в качеството му на заместник–кмет на община Разлог няма упражнени правомощия по отношение на Общинско предприятие „**********“ за периода от м.май 2019 г. до датата на изготвянето му.

При така установената фактическа обстановка Комисията стигна до следните правни изводи:

	Сигналът е подаден от лице, идентифицирано по реда на чл. 48, ал. 1 от ЗПКОНПИ.
	За да е осъществен конфликт на интереси по смисъла на чл. 52 от Закона за противодействие на корупцията и за отнемане на незаконно придобитото имущество (ЗПКОНПИ), трябва да са налице три кумулативни предпоставки: лице, заемащо висша публична длъжност, наличие на негов или на свързани с него лица частен интерес, който може да повлияе върху обективното и безпристрастно изпълнение на правомощията или задълженията му по служба и упражнено властническо правомощие, повлияно от частния интерес.
	Легалните дефиниции на понятията частен интерес и облага се съдържат в чл. 53 и чл. 54 от ЗПКОНПИ. Частен интерес е всеки интерес, който води до облага от материален или нематериален характер за лицето, заемащо висша публична длъжност или за свързани с него лица, включително всяко поето задължение, т.е. за да е налице частен интерес, следва да има реална възможност за настъпване на облага. Облага е всеки доход в пари или имущество, включително придобиване на дялове или акции, както и предоставяне, прехвърляне или отказ от права, получаване на стоки или услуги безплатно или на цени, по- ниски от пазарните, получаване на привилегия или почести, помощ, глас, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
	Иван Гюров, в качеството си на заместник-кмет на Община Р. е лице, заемащо висша публична длъжност по смисъла на чл. 6, ал. 1, т. 32 от ЗПКОНПИ, с оглед на което КПКОНПИ е компетентна да разгледа подадения сигнал.
	Съгласно разпоредбата на §1, т. 15, б. „а“ от ДР на ЗПКОНПИ „Свързани лица“ са съпрузите и лицата, които се намират във фактическо съжителство, роднините по права линия, по съребрена линия – до четвърта степен включително, и по сватовство – до втора степен включително.
	Иван Гюров и М. В. Ч.-Г., като съпрузи са свързани лица, по смисъла на §1, т. 15, б. „а“ от ДР на ЗПКОНПИ.
	Видно от справка в ТРРЮЛНЦ М. В. Ч.-Г. е едноличен собственик и управител на "**********" ЕООД и управител на „**********“ ООД, в което съдружник е дружеството "**********" ЕООД, което предполага, че всички упражнени правомощия от Иван Гюров, като заместник-кмет на Община Р. и лице, заемащо висша публична длъжност по чл. 6, ал. 1, т. 32 от ЗПКОНПИ в полза на тези търговски дружества, са такива по отношение на свързаното с него лице и биха могли да рефлектират благоприятно и в неговия патримониум.
	Не се установява свързаност по смисъла на §1, т. 15, б. „а“ от ДР на ЗПКОНПИ между Иван Гюров и П. И. Б..
	Определящо за установяването или липсата на конфликт на интереси е наличието на упражнено правомощие по служба в частен интерес - личен или на свързано лице по смисъла на § 1, т. 15 от ДР на ЗПКОНПИ, предопределен от възможността за реализиране на материална или нематериална облага, както и възможност този интерес да повлияе върху безпристрастното и обективно изпълнение на правомощията по служба на лицето, заемащо висша публична длъжност. Конфликтът на интереси предполага упражнени правомощия по служба от лицето, заемало публична, съответно висша публична длъжност и наличието на частен интерес - личен или на свързано лице по смисъла на § 1, т. 15 от ЗПКОНПИ, както и съпътстващата го облага, като тези обстоятелства трябва да бъдат установени по несъмнен начин към момента на извършване на преценката за извършено нарушение на разпоредбите на Глава VIII, Раздел II от ЗПКОНПИ.
	В хода на производството е установено, че Иван Гюров, в качеството си на пълномощник на М. В. Ч.-Г. - управител на "**********" ЕООД, на 14.12.2021 г. е сключил договор за покупко-продажба на 110 000 броя дружествени дяла, равняващи се на 110 000 лв. от капитала на „**********“ ООД с дружеството „**********“ АД, за сумата от 1 000 лв.
	При сключването на договора за продажба на дружествени дялове от капитала на дружеството „**********“ ООД на „**********“ АД Иван Гюров е действал в качеството си на физическо лице, пълномощник на съпругата си М. В. Ч.-Г., като страна по гражданско-правна сделка, а не в качеството си на заместник-кмет на Община Р.. Това обстоятелство изключва наличието на упражнени от него правомощия в качеството му на лице, заемащо висша публична длъжност, по смисъла на чл. 6, ал. 1, т. 32 от ЗПКОНПИ при сключване на договора от 14.12.2021 г.
	Видно от писма с вх.№ ЦУ01-7284#1/20.07.2022 г. и с вх. № ЦУ01-7284#3/23.08.2022 г. ВрИД „кмет“ на Община Р. удостоверява, че в периода от 01.01.2019 г. до 27.06.2022 г. между Община Р. и дружествата „**********“ ООД, "**********" ЕООД и „**********“ АД няма сключени договори, както и обстоятелството, че от страна на Иван Гюров, в качеството му на заместник–кмет на Община Р. няма упражнени правомощия по отношение на същите дружества за периода от 13.11.2019 г. до 27.06.2022 г., а така също и по отношение на Общинско предприятие „**********“.
	От събраните по преписката доказателства не се установява Иван Гюров, в качеството му на заместник-кмет на Община Р. да е упражнил правомощия по служба по отношение на свързаните със съпругата му дружества „**********“ ООД, "**********" ЕООД и „***“ АД, както и по отношение на Общинско предприятие „***“.
	Липсата на упражнени правомощия по служба, като елемент от състава на конфликта на интереси по чл. 52 от ЗПКОНПИ изключва наличието на нарушение на разпоредбите на Глава осма, Раздел II от ЗПКОНПИ от страна на Иван *** Гюров, в качеството му на лице, заемащо висша публична длъжност по смисъла на чл. 6, ал. 1, т. 32 от ЗПКОНПИ.
	Липсата на който и да е елемент от понятието „конфликт на интереси“ обуславя извод за невъзможност за нарушаване на забраните по Глава Осма, Раздел II от ЗПКОНПИ, които представляват негова проявна форма и води до липсата на конфликт на интереси.

	Предвид горното, Комисията за противодействие на корупцията и отнемане на незаконно придобито имущество, на основание чл. 74, ал. 1 и ал. 2 от ЗПКОНПИ,

РЕШИ:

	НЕ УСТАНОВЯВА конфликт на интереси по отношение на Иван *** Гюров с ЕГН 78002080083, заместник-кмет на Община Разлог и лице, заемащо висша публична длъжност, по смисъла на чл. 6, ал. 1, т. 32 от ЗПКОНПИ, поради липса на упражнени правомощия по служба по отношение на търговските дружества „***“ ООД, "***" ЕООД, „***“ АД в периода от 13.11.2019 г. до 27.06.2022 г. и по отношение на Общинско предприятие „***“ в периода от 13.11.2019 г. до 08.09.2022 г.

	Препис от решението да се изпрати на Окръжна прокуратура Благоевград, с оглед преценка за реализиране на правомощията й по чл. 76, ал. 2 от ЗПКОНПИ.
	Препис от решението да се изпрати на Иван *** Гюров - заместник-кмет на Община Разлог, на основание чл.75, т. 1 от ЗПКОНПИ.




	КОМИСИЯ:

ЗАМЕСТНИК-ПРЕДСЕДАТЕЛ:………….…./АНТОН СЛАВЧЕВ/

ЧЛЕН:…………………………………...../АНТОАНЕТА ЦОНКОВА/

ЧЛЕН:…………………...…………….................../ПЛАМЕН ЙОЦОВ/

